To yngre mænd i starten af 20'erne fresmtilles i grundlovsforhør tirsdag, efter en mand i mandag blev stukket i benet med en kniv. Det oplyser politiassistent Kenneth Rodam Nordjyllands Politi. - De henvendte sig selv til os i går, efter vi havde ledt efter dem, fortæller han. Det var i går, mandag, over middag, at politiet rykkede talstærkt ud til Borgmester Jørgensens Vej, hvor der var meldinger om, at en person var blevet stukket med en kniv i benet. Skyldtes uoverensstemmelse Borgmester Jørgensens Vej er en stikvej fra Sohngårdsholmsvej ind i Golfparken. På vejen ligger blandt andet Sohngårdsholms Slot, Aalborg Varmecentral og et kollegium. Politiet rykkede ud med både civilbetjente, motorcykelbetjente og almindelige patruljer i området, kunne TV2 Nords reporter på stedet fortælle. I går arbejde politiet udfra en teori om, at det var en isoleret hændelse. - Det er en uoverenstemmelse, der er opstået mellem de to mænd og offeret. Offeret har fået et knivstik i benet, fortæller Kenneth Rodam. De to mænd fremstilles formentligt i løbet af formiddagen.

Referat:
Mand stukket i benet under knivstikkeri.